4. trolejbusu maršruts (Rīga, 1950)
Šis raksts ir par trolejbusu maršrutu Rīgā, kas kursēja no 1950. gada 15. jūlija līdz 2011. gada 31. maijam. Par citām jēdziena 4. trolejbusu maršruts nozīmēm skatīt nozīmju atdalīšanas lapu. 4. trolejbusu maršruts ir slēgts Rīgas sabiedriskā transporta trolejbusu maršruts, kas kursēja no Šmerļa līdz Centrāltirgum. Trolejbusu maršruts atklāts 1950. gada 15. jūlijā. 2011. gada 1. jūnijā apvienots ar 7. maršrutu un pārdēvēts par 12. maršrutu. 4. trolejbusu maršruta kopējais garums sasniedza 16,555 km. Virziena Šmerlis — Centrāltirgus garums sasniedza 8,589 km, bet virziena Centrāltirgus — Šmerlis — 7,966 km. Darbdienās 4. trolejbusu maršrutā kursēja 6 trolejbusi, savukārt brīvdienās — 4 trolejbusi. Maršrutu apkalpoja "TTT" Tramvaju trolejbusu tresta 1. trolejbusu parks.